Jurgita Petrauskienė

Jurgita Petrauskienė (sündinud 30. märtsil 1975 Utenas) on Leedu poliitik ja pedagoog. Ta oli 13. detsembrist 2016 kuni 7. detsembrini 2018 Leedu haridus- ja teadusminister.

Ta lõpetas aastal 1997 bakalaureusena Vilniuse Pedagoogikaülikooli inglise filoloogia erialal. Aastal 2001 lõpetas ta Vilniuse Ülikooli juures oleva ärikooli.

13. detsembrist 2016 kuni 7. detsembrini 2018 oli ta Leedu haridus- ja teadusminister Saulius Skvernelise valitsuses.

 Isiklikku 
Ta on abielus Evaldas Petrauskasega, neil on kaks last. Abikaasa ema Milda Petrauskienė on leedu keele ja kirjanduse õpetaja ning poliitik.

Kategooria:Leedu poliitikud
Kategooria:Sündinud 1975